Diari Oficial de la Generalitat Valenciana


Sumari del DOGV 8813, del 18-05-2020 (2020/3400)

RESOLUCIÓ de 16 d'abril de 2020, de la Conselleria d'Innovació, Universitats, Ciència i Societat Digital, per la qual es convoquen beques per a la promoció de l'excel·lència acadèmica destinades a qui haja conclòs, durant el curs 2018-2019, estudis d'educació universitària en les universitats públiques de la Comunitat Valenciana i estudis superiors en centres de titularitat pública adscrits a l'Institut Superior d'Ensenyances Artístiques de la Comunitat Valenciana (ISEACV).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8813

Data del DOGV
:   18-05-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3400


Data del document
:   16-04-2020

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 16 d'abril de 2020, de la Conselleria d'Innovació, Universitats, Ciència i Societat Digital, per la qual es convoquen beques per a la promoció de l'excel·lència acadèmica destinades a qui haja conclòs, durant el curs 2018-2019, estudis d'educació universitària en les universitats públiques de la Comunitat Valenciana i estudis superiors en centres de titularitat pública adscrits a l'Institut Superior d'Ensenyances Artístiques de la Comunitat Valenciana (ISEACV). [2020/3400]  
  
  
Per l'Ordre 24/2017, de 21 juny, de la Conselleria d'Educació, Investigació, Cultura i Esport, s'estableixen les bases reguladores per a la concessió de les beques de promoció de l'excel·lència acadèmica de l'alumnat universitari de les universitats públiques i dels centres adscrits a l'Institut Superior d'Ensenyances Artístiques de la Comunitat Valenciana. (DOGV 8069, 23.06.2017).  
De conformitat amb l'article 160.4 b) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte i àmbit de l'aplicació  
Convocar les beques per a la promoció de l'excel·lència acadèmica destinades a qui haja conclòs, durant el curs 2018-2019, estudis d'educació universitària en les universitats públiques de la Comunitat Valenciana i estudis superiors en centres de titularitat pública adscrits a l'Institut Superior d'Ensenyances Artístiques de la Comunitat Valenciana (ISEACV).  
  
Segon. Persones beneficiàries  
Podrà ser beneficiari de la beca per a l'excel·lència acadèmica l'alumnat que haja finalitzat els estudis en el curs 2018-2019 i estiga comprés en els apartats següents:  
a) Alumnat que haja finalitzat els estudis de grau en les universitats públiques de la Comunitat Valenciana i centres públics adscrits a aquestes.  
b) Alumnat que haja finalitzat els estudis superiors en ensenyances artístiques en els centres de titularitat pública adscrits a l'Institut Superior d'Ensenyances Artístiques de la Comunitat Valenciana.  
c) Queden exclosos els següents estudis universitaris:  
- Els graus obtinguts a partir de procediments d'adaptació de títols de llicenciat, enginyer, arquitecte, diplomat, mestre, enginyer tècnic i arquitecte tècnic.  
- Els graus obtinguts a través de reconeixement de crèdits per mitjà de l'acreditació d'assignatures superades en altres plans d'estudis universitaris oficials i/o altres ensenyaments superiors oficials, així com el reconeixement de crèdits procedents d'ensenyaments universitaris conduents a l'obtenció d'altres títols, i/o experiència laboral i/o professional, sempre que el nombre total de crèdits reconeguts excedisca de 30.  
  
- Els graus obtinguts a través d'un curs d'adaptació al grau.  
- Els títols propis universitaris.  
  
Tercer. Finançament  
Les subvencions contingudes en la present convocatòria es concediran a càrrec dels pressupostos de la Generalitat per a l'any 2020, per un import global màxim de 450.000,00 euros (quatre-cents cinquanta mil euros), aplicació pressupostària 97.02.05.415.15.5, línia de subvenció S1313000 del programa pressupostari 422.60 «Universitat i Estudis Superiors».  
L'esmentat import podrà ser incrementat com a conseqüència d'una generació, una ampliació o una incorporació de crèdit, o de l'existència de romanents d'altres convocatòries finançades a càrrec del mateix crèdit o de crèdits inclosos en el mateix programa o programes del mateix servei, que no requerirà nova convocatòria, de conformitat amb el que preveu l'article 58, apartat 2, lletra a, del Reglament de la Llei general de subvencions.  
Quart. Condicions de la concessió i quantia de la beca  
1. La beca consistirà en l'exempció del pagament de matrícula en un curs de formació o màster, afí als estudis realitzats per l'alumnat, impartit en institucions públiques o privades, nacionals o internacionals.  
  
El curs de formació o màster haurà de realitzar-se en el curs 2019-2020 o en el 2020-2021.  
Així mateix, s'expedirà un diploma acreditatiu de l'excel·lència acadèmica a l'alumnat que obtinga la màxima puntuació d'entre tot l'alumnat que haja finalitzat els estudis en el curs 2018-2019, d'acord amb el que disposa l'apartat seté punts 1.b o 2.b.  
  
No obstant això, en cas que aquest alumnat no complisca els requisits previstos en les bases de la convocatòria o renuncie a la beca, s'expedirà un diploma acreditatiu de l'excel·lència acadèmica a favor de l'estudiant que resulte beneficiari d'acord amb l'apartat seté, punt 4, de la present convocatòria.  
2. L'import màxim de la beca serà de 3.000 euros.  
  
Cinqué. Requisits de les persones beneficiàries  
1. Podrà ser beneficiari de la beca l'alumnat comprés en els apartats següents, sempre que haja cursat els estudis ininterrompudament dins dels anys establits en el corresponent pla d'estudis i la finalització d'aquests coincidisca amb el curs acadèmic 2018-2019:  
  
a) Alumnat que haja finalitzat els estudis de grau en les universitats públiques de la Comunitat Valenciana.  
b) Alumnat que haja finalitzat els estudis superiors en ensenyances artístiques en els centres de titularitat pública adscrits a l'Institut Superior d'Ensenyances Artístiques de la Comunitat Valenciana (ISEACV).  
  
2. El nombre de persones beneficiàries per universitat serà d'una per cada títol superior sempre que haja completat el pla d'estudis en el curs acadèmic 2018-2019.  
El nombre de persones beneficiàries per centre de titularitat pública adscrit a l'ISEACV serà d'una per cada una de les cinc modalitats d'ensenyament superior: Art Dramàtic, Arts Plàstiques (Ceràmica), Dansa, Disseny i Música, sempre que la persona beneficiària haja completat els estudis en el curs acadèmic 2018-2019.  
3. Les persones beneficiàries han d'acreditar la seua residència administrativa en qualsevol municipi de la Comunitat Valenciana dins del termini de presentació de documentació que, de conformitat amb el que disposa apartat nové d'aquesta resolució, han de realitzar les universitats o, si és el cas, l'ISEACV.  
4. Les persones beneficiàries que opten per realitzar el curs de formació o màster en el curs acadèmic 2020-2021 han de tindre formalitzada la matrícula com a data màxima el dia 30 d'octubre de 2020, excepte en el cas de termini especial de matrícula degudament autoritzat per les universitats i pels centres de titularitat pública adscrits a l'ISEACV.  
  
  
Sisé. Incompatibilitats  
El gaudi de la beca és incompatible amb la percepció de qualsevol altra subvenció, ajuda, ingrés o recurs per a la mateixa finalitat, procedent de qualsevol administració o ens públic o privat, nacionals, de la Unió Europea o d'organismes internacionals.  
  
Seté. Criteris de valoració i adjudicació  
1. Alumnat universitari que haja finalitzat els estudis de grau durant el curs acadèmic 2018-2019 en alguna de les universitats públiques de la Comunitat Valenciana:  
Per a ser beneficiari de la beca es valorarà:  
- La nota mitjana de l'expedient acadèmic de l'alumne/a.  
- La taxa d'eficiència definida en el Reial decret 861/2010, de 2 de juliol, pel qual es modifica el Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials. Aquesta taxa d'eficiència serà facilitada pels corresponents serveis de les universitats a la direcció general competent en matèria d'universitats.  
a) Les universitats facilitaran les mencionades notes mitjanes d'acord amb el sistema de qualificacions establit en el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions universitàries de caràcter oficial i validesa en tot el territori nacional (BOE 224, 18.09.2003). A aquest efecte, la valoració de cada una de les diferents qualificacions serà la següent:  
5,0-6,9: Aprovat o Apte (AP)  
7,0-8,9: Notable (NT)  
9,0-10: Excel·lent (SB)  
b) La universitat valorarà l'expedient acadèmic de l'alumne/a per la mitjana de les notes mitjanes obtingudes en els diferents cursos de què consten els ensenyaments de grau conduents a l'obtenció del títol universitari oficial corresponent.  
La nota mitjana de l'expedient acadèmic de cada alumne/a serà el resultat de l'aplicació de la fórmula següent: suma dels crèdits obtinguts per l'alumne/a multiplicats cada un d'aquests pel valor de les qualificacions que corresponguen, i dividida pel nombre de crèdits totals obtinguts per l'alumne/a. A aquest efecte, es computarà la nota definitiva més alta obtinguda en cada assignatura.  
Els crèdits obtinguts per reconeixement de crèdits corresponents a activitats formatives no integrades en el pla d'estudis no computaran a l'efecte de la mitjana de l'expedient acadèmic.  
Obtinguda la nota mitjana de l'expedient acadèmic es multiplicarà per la taxa d'eficiència de cada alumne/a, que vindrà expressada de 0 a 1. El resultat serà la puntuació de l'alumne/a, que vindrà expressada amb tres decimals.  
c) Seran persones beneficiàries de la beca, els/les alumnes que obtinguen la màxima puntuació d'entre tot l'alumnat que haja finalitzat els estudis en el curs 2018-2019, d'acord amb el que estableix el punt anterior.  
d) En cas d'igualtat entre dos o més estudiants, s'haurà de tindre en consideració el nombre més gran de matrícules d'honor, i si es manté la igualtat, excel·lents i notables, si persisteix l'empat tindrà preferència el sexe infrarepresentat en la titulació en què estiguen matriculats.  
  
2. Alumnat que haja finalitzat els estudis superiors en ensenyances artístiques en els centres de titularitat pública adscrits a l'ISEACV en el curs 2018-2019:  
Per a ser beneficiari/ària de la beca es valorarà!!, br0ken!!  
- La nota mitjana de l'expedient acadèmic de l'alumne/a.  
- La taxa d'eficiència definida en el Reial decret 861/2010, de 2 de juliol, pel qual es modifica el Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials. Aquesta taxa d'eficiència serà facilitada a l'ISEACV per les corresponents secretaries dels centres superiors d'ensenyances artístiques públics adscrits a l'ISEACV.  
a) Els centres superiors d'ensenyances artístiques públics adscrits a l'ISEACV facilitaran les mencionades notes mitjanes d'acord amb el sistema de qualificacions establit en el Reial decret 1614/2009, de 26 d'octubre, pel qual s'estableix l'ordenació de les ensenyances artístiques superiors regulades per la Llei orgànica 2/2011, de 3 de maig, d'educació (BOE 259, 27.10.2009). A aquest efecte, la valoració de cada una de les diferents qualificacions serà la següent:  
5,0-6,9: Aprovat o Apte (AP)  
7,0-8,9: Notable (NT)  
9,0-10: Excel·lent (SB)  
b) Els centres superiors d'ensenyances artístiques públics adscrits a l'ISEACV valoraran l'expedient acadèmic de l'alumnat per la mitjana de les notes mitjanes obtingudes en els diferents cursos de què consten els ensenyaments conduents a l'obtenció del títol oficial corresponent.  
  
La nota mitjana de l'expedient acadèmic de cada alumne/a serà el resultat de l'aplicació de la fórmula següent: suma dels crèdits obtinguts per l'alumne/a multiplicats cada un d'aquests pel valor de les qualificacions que corresponguen, i dividida pel nombre de crèdits totals obtinguts per l'alumne/a. A aquest efecte, es computarà la nota definitiva més alta obtinguda en cada assignatura.  
Els crèdits obtinguts per reconeixement de crèdits corresponents a activitats formatives no integrades en el pla d'estudis no computaran a l'efecte de la mitjana de l'expedient acadèmic.  
Les assignatures afectades per expedients de reconeixement i transferència de crèdits es computaran d'acord amb el que disposa el capítol VI del Decret 48/2011, de 6 de maig, del Consell (DOCV 6517, 10.05.2011).  
Obtinguda la nota mitjana de l'expedient acadèmic es multiplicarà per la taxa d'eficiència de cada alumne/a, que vindrà expressada de 0 a 1. El resultat serà la puntuació de l'alumne/a, que vindrà expressada amb tres decimals.  
c) Seran beneficiaris/àries de la beca, els/les alumnes que obtinguen la màxima puntuació d'entre tot l'alumnat que haja finalitzat els estudis en el curs 2018-2019, d'acord amb el que estableix el punt anterior.  
  
d) En cas d'igualtat entre dos o més estudiants, s'haurà de tindre en consideració el nombre més gran de matrícules d'honor, i si es manté la igualtat, excel·lents i notables, si persisteix l'empat tindrà preferència el sexe infrarepresentat en la titulació en què estiguen matriculats.  
  
3. La universitat o, si és el cas, l'ISEACV, notificarà a l'alumne/a amb la màxima puntuació de cada titulació la seua condició d'aspirant a la beca per a la realització del curs de formació o, si és el cas, màster, afí als seus estudis, a l'efecte que les persones interessades comuniquen expressament el curs de formació o màster i el centre en el fet que s'han matriculat en el curs 2019-2020 o tinguen previst matricular-se en el curs 2020-2021 o, si és el cas, la renúncia a la realització d'aquest.  
  
4. En cas que l'alumne/a de cada una de les titulacions proposat per a ser beneficiari/ària de la beca renuncie, o no complisca els requisits previstos en aquesta convocatòria, es proposarà la beca al següent que tinga la màxima puntuació i així successivament fins a l'acceptació de la beca per l'estudiant proposat, sempre que no hi haja una diferència superior a 0,5 punts respecte al primer alumne o alumna amb millor puntuació en la seua titulació. En tot cas, només es podrà becar un alumne o alumna per titulació.  
  
Huité. Comissió tècnica  
En cada universitat pública i en l'ISEACV es constituirà una comissió tècnica que tindrà assignades les funcions següents:  
a) Comprovar el compliment dels requisits dels/ de les aspirants.  
  
b) Valorar l'afinitat dels cursos o màsters sol·licitats per l'alumnat amb els estudis realitzats.  
c) Establir un termini màxim perquè l'alumne/a accepte o renuncie al màster o curs sol·licitat.  
  
Nové. Lloc i termini de presentació de la documentació  
Cada universitat i l'ISEACV, d'acord amb la informació facilitada per la comissió tècnica a què fa referència l'article anterior presentarà en el Registre General de la Conselleria d'Innovació, Universitats, Ciència i Societat Digital, o per mitjà de qualsevol dels registres previstos en l'article 16.4 de la Llei 39/2015, d'1 d'octubre, la següent documentació que tindrà la consideració de sol·licitud a l'efecte d'aquestes beques:  
  
a) Relació detallada en què es recullen els aspectes següents:  
- Persones beneficiàries proposades.  
- Denominació del màster o curs de formació i de la institució nacional o internacional que l'imparteix.  
- Curs acadèmic en què la persona beneficiària realitzarà el màster o curs de formació.  
b) Certificat de la institució en què s'acredite la formalització de la matrícula per l'alumne/a beneficiari/ària amb l'import de la matrícula en euros.  
c) Relació d'aspirants a la beca no inclosos en la proposta de beneficiaris, en què s'expresse el motiu de l'exclusió, a l'efecte d'emetre el corresponent certificat acreditatiu de l'excel·lència acadèmica d'acord amb el que estableix l'apartat quart d'aquesta resolució.  
  
d) Autorització de l'alumnat a la conselleria competent en matèria d'universitats per a la verificació de les seues dades personals en el Sistema de Verificació de Dades de Residència i Identitat. En el supòsit que l'alumne/a no preste aquesta autorització haurà d'aportar la documentació que permeta la seua identificació personal i de residència.  
e) Declaració responsable de l'alumne/a de no estar incurs en cap prohibició per a obtindre la condició de beneficiari/ària de les assenyalades en els articles 13 i 34.5 de la Llei 38/2003, de 17 de novembre, general de subvencions.  
f) Quan l'alumnat realitze el curs de formació o màster en una institució diferent de les universitats públiques i/o privades de la Comunitat Valenciana i/o l'ISEACV, a més de la informació anterior es remetrà:  
  
- Autorització de l'alumne/a a la conselleria competent en matèria d'universitats per a comprovar, per mitjans telemàtics, que estan al corrent de les obligacions amb l'Agència Estatal d'Administració Tributària, amb la hisenda autonòmica valenciana i amb la Tresoreria General de la Seguretat Social.  
No obstant això, aquestes autoritzacions podran ser denegades per l'alumne/a, i en aquest cas, presentarà el document que acredite que està al corrent de les obligacions amb l'Agència Estatal d'Administració Tributària, amb la hisenda autonòmica valenciana i amb la Tresoreria General de la Seguretat Social.  
- Model emplenat de domiciliació bancària per mitjà de document normalitzat.  
El termini de què disposaran les universitats i, si és el cas, l'ISEACV, serà l'establit a continuació:  
\* Per a l'alumnat que estiga realitzant el curs de formació o màster en el curs acadèmic 2019-2020, les universitats o, si és el cas, l'ISEACV hauran de presentar la documentació esmentada anteriorment fins al dia 1 de juny de 2020, inclusivament.  
 \* Per a l'alumnat que realitzarà el curs de formació o màster en el curs acadèmic 2020-2021, les universitats o, si és el cas, l'ISEACV hauran de presentar la documentació esmentada anteriorment fins al dia 30 d'octubre de 2020, inclusivament.  
Aquest termini, no obstant això, queda suspés en virtut del que es disposa en la disposició addicional tercera del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19.  
Les sol·licituds i documents que es remeten electrònicament durant el període de suspensió del termini, es tramitaran efectivament en el moment en el qual es reprenga el còmput d'aquest, segons el que es preveu en la citada disposició, llevat que s'haja alçat la suspensió en el procediment. Es considerarà amb caràcter general com a data de registre d'entrada, el primer dia hàbil després de l'alçament de la suspensió.  
  
  
Deu. Instrucció del procediment  
1. L'òrgan competent per a l'ordenació i instrucció de l'expedient serà la subdirecció general competent en matèria d'universitats, la qual realitzarà d'ofici totes les actuacions que considere necessàries per a la determinació, coneixement i comprovació de les dades en virtut de les quals s'haja de dictar la resolució.  
2. Per a la valoració de les propostes presentades per les universitats i per l'ISEACV es constituirà una comissió composta pels membres següents:  
- Presidència: La persona titular de la subdirecció general competent en matèria d'universitats, o la persona en qui delegue.  
- Vocals: Tres funcionaris/àries de la Direcció General d'Universitats.  
- Secretaria: La persona titular de la direcció del Servei de Gestió Economicopressupostària de les Universitats.  
De les reunions que realitze aquesta comissió se n'alçarà acta i serà remesa a la Direcció General d'Universitats.  
3. El funcionament d'aquests òrgans s'ajustarà al que disposen les normes contingudes a aquest efecte en el capítol II, secció 3a del títol preliminar de la Llei 40/2015, d'1 d'octubre, de règim jurídic del sector públic.  
  
Onze. Termini de resolució i notificació de la concessió de beques  
  
La persona titular de la direcció general competent en matèria d'universitats, a la vista de la proposta de concessió i denegació, resoldrà motivadament el procediment de concessió i denegació de les beques, per delegació de la consellera, i ordenarà la publicació de la relació d'alumnat beneficiari del diploma acreditatiu de la seua excel·lència acadèmica i/o del màster o curs de formació amb els imports concedits en el Diari Oficial de la Generalitat Valenciana.  
Aquesta resolució, que posa fi a la via administrativa, haurà de ser dictada i notificada en el termini màxim de 6 mesos a comptar de la data de finalització del termini de presentació de sol·licituds, sense perjudici de l'ampliació de terminis prevista en l'article 23 de la Llei de 39/2015, d'1 d'octubre, de procediment administratiu comú de les administracions públiques.  
La resolució del procediment es notificarà als interessats ajustant-se al que disposa l'article 40 de la Llei de 39/2015, de procediment administratiu comú de les administracions públiques. La publicació s'ajustarà a les disposicions contingudes en l'article 45.1 de l'esmentada llei, i es publicarà en la pàgina web de la Conselleria d'Innovació, Universitats, Ciència i Societat Digital, que s'indica a continuació, les relacions de sol·licituds de beca estimades i desestimades:  
  
http://innova.gva.es/va/web/universidad/ayudas-y-becas  
  
Dotze. Quantia i pagament  
1. La beca consistirà en una dotació econòmica equivalent a l'exempció del pagament de matrícula del curs de formació o del màster, amb un import màxim de 3.000 euros.  
2. Per als alumnes que hagen optat per la realització d'un màster oficial en una universitat pública de la Comunitat Valenciana en el curs 2019-2020, aquest import serà l'establit en el Decret 170/2019, de 2 d'agost de 2019, del Consell, pel qual es fixen les taxes a satisfer per la prestació de serveis acadèmics universitaris per al curs 2019/2020 (DOCV 8607, 06.08.2019), i per als que realitzaran un màster oficial en el curs 2020-2021 l'import serà l'establit en el corresponent decret del Consell de taxes per a la prestació de serveis acadèmics en el curs 2020-2021.  
3. Per a l'alumnat que realitze un màster oficial en l'ISEACV el preu serà el vigent en la normativa reguladora de taxes de la Generalitat Valenciana.  
4. Per a l'alumnat que haja optat per la realització d'un màster o curs de formació en una universitat pública o privada de la Comunitat Valenciana, o en centres de l'ISEACV, l'import de la matrícula serà compensat a la universitat o a l'ISEACV, una vegada que aquestes hagen certificat la formalització de la matrícula per part de les persones beneficiàries, en el curs acadèmic corresponent.  
No obstant això, per a l'alumnat que haja satisfet l'import del màster o curs de formació, la quantia d'aquest els serà reintegrada a través de la seua universitat.  
5. Per a l'alumnat que realitze el curs de formació o màster en una institució, nacional o internacional, a excepció de les previstes en l'apartat anterior, l'import de la matrícula s'abonarà directament a aquest.  
  
  
Tretze. Certificat acreditatiu  
S'expedirà un certificat acreditatiu de l'excel·lència acadèmica tant als beneficiaris/àries becats per a la realització del màster o curs de formació com als aspirants proposats/ades que no formalitzen la matrícula en un màster o curs de formació d'acord amb el que estableix l'apartat seté, punt 4.  
  
Catorze. Termini i forma de justificació  
Atés que aquestes beques es concedeixen en atenció a la concurrència d'una determinada situació, no requeriran una altra justificació que l'acreditació d'aquesta, prèviament a la concessió en els termes establits en la resolució, d'acord amb el que preveu l'article 30, apartat 7, de la Llei 38/2003, de 17 de novembre, general de subvencions.  
  
  
Quinze. Recursos  
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant de la consellera d'Innovació Universitats, Ciència i Societat Digital en el termini d'un mes comptat des de l'endemà de ser publicada en el Diari Oficial de la Generalitat Valenciana, de conformitat amb el que preveuen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions Públiques, o bé interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de ser publicada en el Diari Oficial de la Generalitat Valenciana, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
Alacant, 16 d'abril de 2020.- La consellera d'Innovació, Universitats, Ciència i Societat Digital: Carolina Pascual Villalobos.